Homenatge a Ernest Lluch
25/11/2004 14:53:00

# Homenatge a Ernest Lluch

*   25/11/2004 14:53:00
*   [Imprimir](#)
*   Compartir
*    https://www.alaquas.org/documento.asp?id\_do=9477

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9477%2F1&title=Ajuntament%20d%27Alaqu%C3%A0s.%20Prensa.Homenatge%20a%20Ernest%20Lluch)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9477/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9477/9477_Form_4.jpg)](https://www.alaquas.org/ficheros/documentos/2004/2/9477/9477_Form_10.jpg "<a href='https://www.alaquas.org/ficheros/documentos/2004/2/9477/9477_Form_10.jpg' target=_blank><i class='fa fa-external-link' aria-hidden='true'></i>.Homenatge a Ernest Lluch</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9477&idioma=1&autotraduce=0)

Aquest acte es celebra amb motiu del quart aniversari de la seua mort

El Castell d'Alaquàs acull el dijous 25 de novembre a les 20 hores de la veprada l'acte d'Homenatge a Ernest Lluch, amb motiu del quart aniversari de la seua mort. Aquest acte se celebra amb l'objectiu de mantindre viva la memòria, el pensament i l'obra d'aquesta personalitat destacada en la democràcia espanyola.

L'acte, organitzat per l'Ajuntament d'Alaquàs, la Fundació Ernest Lluch, la Fundació Societat i Progrés i la Universitat de València, comptarà amb la presència de l'Alcalde d'Alaquàs, Jorge Alarte; el Catedràtic d'Economia Aplicada de la Universitat de València i membre de la Fundació Ernest Lluch, Vicent Soler; el Musicòleg i Subdirector del Festival Internacional de Música de Torroella de Montgrí, Oriol Pérez Treviño; el Vicepresident de la Fundació Societat i Progrés, Josep Ignaci Pastor i el Vice-Rector de la Universitat de València, Joan Carles Carbonell. En l'acte es parlarà també sobre el contingut de dos dels llibres més destacats de l'obra d'Ernest Lluch, "La via valenciana" i "La passió per la música", en els quals es reflexa el pensament d'aquest lluitador i defensor de la llibertat i la democràcia.

El monument històric acull de nou aquest homenatge com a seu de la Fundació Ernest Lluch a la Comunitat Valenciana, des què es signara el passat mes de maig el conveni de col·laboració entre l'Ajuntament d'Alaquàs i aquesta entitat, que permet a aquesta fundació la realització d'activitats culturals.

Ernest Lluch va nàixer el 21 de gener de 1937 a la població barcelonina de Vilassar de Mar i el 21 de novembre de 2000 va ser assassinat a Barcelona per la banda terrorista ETA. Ernest Lluch va ser un dels membres del grup conegut com "Els deu d'Alaquàs", nou homes i una dona que van ser detinguts per la policia el 24 de juny del 1975 a la Casa d'Exercicis Espirituals de la Puríssima d'Alaquàs per defensar la democràcia, la llibertat i l'autonomia valenciana. Aquest grup format per diferents representants de forces polítiques i socials es reunia periòdicament en aquesta època per tractar de constituir el Consell Democràtic del País Valencià. La seua detenció va quedar com una referència en la recuperació de les llibertats dels valencinas. A l'agost del mateix any, es va constituir finalment el Consell Democràtic del País Valencià.